Só beïnvloed reuke jou gemoed | Maroela Media
Argieffoto. (Foto: Unsplash/Laura Chouette)
Het jy geweet jou bui kan beïnvloed word deur die reuke rondom jou? 'n Diep sitrusgeur soos lemoen, pomelo of suurlemoen kan jou byvoorbeeld meer energiek laat voel én jou gemoed lig.
'n Sitrusgeur is 'n volronde geur wat energie, helderheid, vreugde en verfrissing wek, soos sprankelende, soet sonskyn in 'n bottel.
Geraldine Augustine-Darwood van die parfuumhandelsmerk Gold Series sê terwyl die verband getrek kan word tussen geur en emosie, is dit bewys dat ons reuksintuig verbind is met die deel van ons brein wat emosionele reaksies beheer.
Dit beteken wanneer ons brein 'n sekere reuk, soos laventel, geïdentifiseer het, het die reuk reeds 'n emosionele reaksie soos selfvertroue, ontspanning en vreugde geaktiveer.
Namate ons die warmer maande betree, stel Augustine-Darwood voor dat ons kyk na parfuums wat die volgende geure bevat vir 'n positiewe invloed op ons gemoed:
Die geur van sitrus is kalmerend en bevorder konsentrasie, veral wanneer jy angstig voel. Deur 'n parfuum soos Beverly Hills van die Gold Series aan te spuit, kan jy kalmte bevorder terwyl dit steeds die sintuie prikkel. Suurlemoenskywe in warm drankies gee die immuunstelsel 'n hupstoot en help met seer kele.
Die reuk van laventel het 'n strelende uitwerking op die senuweestelsel, wat help om angstigheid en hoofpyne teen te werk. 'n Paar druppels laventel kan 'n wonderlike toevoeging tot badtyd in die aand wees en dit kan selfs op jou bedlinne gespuit word om 'n rustige nagrus te verseker.
Jasmyn het 'n opbouende geur wat help om gevoelens van optimisme, selfvertroue en positiwiteit te bevorder. Augustine-Darwood stel 'n parfuumkeuse voor wat jasmyn bevat, soos die Gold Series se Serendipity-parfuum.
Hoewel dit algemeen beskou word as 'n geur vir kouer maande, het kaneel stimulerende komponente wat sterk genoeg is om heeljaar lank gebruik te word. 'n Kaneelreuk kan konsentrasie en fokus bevorder en help om geestelike uitputting te beveg. Voeg dit by jou koffie of tee in die oggend vir dieselfde uitwerking.
Uiteindelik kan 'n reuk jou gemoed, konsentrasievlakke, geheue en emosies beïnvloed, alles elemente wat deel vorm van ons daaglikse lewe. Augustine-Darwood stel voor dat 'n parfuum se geur gekies word na gelang van daardie element wat jou gemoed kan lig en balanseer in die soms oorweldigende wêreld rondom ons.
Die Gold Series se Beverly Hills-parfuum. (Foto: Verskaf)
Die Gold Series se Serendipity-parfuum. (Foto: Verskaf)
As n man lekker ruik, prikkel dit my hormone. Sjoe dan wil ek hom opvreet. Daar is niks so aantreklik soos n skoon man wat lekker ruik.